კარადერეს პლაჟი

კარადერე (ბულგარ. Кара дере) — ერთ-ერთი უკანასკნელი ხელშეუხებელი ტერიტორია პლაჟით, რომელსაც მასობრივი ტურიზმის განვითარების ზონა არ შეეხო. მდებარეობს ბულგარეთის შავი ზღვის სანაპიროზე. სახელწოდება მომდინარეობს თურქული სიტყვებიდან - კარა (შავი) და დერე (ხევი). სტარა-პლანინას ჩრდილოეთ კალთებზე მდებარე კარადერე დაახლოებით 5 კილომეტრითაა დაშორებული ქალაქ ბიალადან და სოფელ გორიცადან, ვარნის ოლქში. პლაჟი 5 კილომეტრი სიგრძისაა და მას შერეული მუხნარი, დამუშავებული მიწები და ვენახები ესაზღვრება. პლაჟზე კარადერესა და ბიალას მდინარეების შესართავები მდებარეობს. მიუხედავად იმისა, რომ კარადერე ახლოსაა ქალაქსა და სოფელთან, მახლობელი ინფრასტრუქტურის არარსებობის გამო მასთან მისვლა ძალიან რთულია.

სქოლიო

კატეგორია:პლაჟები
კატეგორია:პლაჟები ბულგარეთში
კატეგორია:ვარნის ოლქის გეოგრაფია